EkBass/fiwiki-20250220-pages-articles huggingface dataset:
Theresa Kronthaler

Theresa Kronthaler (s. 1979) on saksalainen ooppera- ja konserttilaulaja, joka on äänialaltaan mezzosopraano.Theresa Kronthaler Queen Elisabeth Competition, viitattu 28.4.2023Theresa Kronthaler Machreich Artists Management, viitattu 28.4.2023 Kronthaler syntyi Saksassa, mutta varttui Roomassa. Ensimmäiset laulutuntinsa hän sai Elio Battaglialta Torinossa. Kronthaler opiskeli näyttämötaidetta Lontoossa ennen pääsemistään Hochschule für Musik Hanns Eisler Berliniin, jossa hänen opettajiaan olivat Renate Faltin ja Julia Varady. Hän osallistui myös monille mestarikursseille, joita pitivät Christa Ludwig, Dietrich Fischer-Dieskau ja Thomas Quasthoff.Biography Theresa Kronthaler, viitattu 28.4.2023 Kronthaler teki varhain debyytin Prinssi Orlofskyn roolissa Johann Strauss II:n operetissa Lepakko Grand Théâtre de Genèvessä. Tämän jälkeen hän liittyi Düsseldorfiin Deutsche Oper am Rheiniin, jossa hän esiintyi muun muassa Dorabellana (Così fan tutte), Anniona (La clemenza di Tito) ja Hannuna (Hannu ja Kerttu). Kronthaler pääsi laulamaan myös Frankfurtiin ja Theater an der Wieniin. Vuosina 2012–2016 hän oli jäsen Berliinin Komische Operissa. Kronthaler on tulkinnut oopperoita barokkiteoksista uusiin teoksiin. Hän esiintyi Michael Boderin johdolla Theater an der Wienissä Ophelian roolissa Anno Schreierin oopperan Hamlet kantaesityksessä. Kronthaler on tehnyt konserttiesiintyjänä kiertueita moniin maihin ja esiintynyt orkesterien solistina muun muassa Wolfgang Amadeus Mozartin Requiemin, Ludwig van Beethovenin yhdeksännen sinfonian ja Missa Solemniksen sekä Gustav Mahlerin sinfonioiden esityksissä. Yksinlaulujen tulkitsijana Kronthaler on tehnyt yhteistyötä pianisti Daniel Heiden kanssa. Kronthaler eteni semifinalistiksi vuoden 2008 Kuningatar Elisabetin musiikkikilpailussa. Hänen ensimmäinen albuminsa The Living Loving Maid julkaistiin Sony Classical Recordsin kautta. Levy koostui Kronthaler Trion sovittamista uusista tulkinnoista tunnetuista barokkiaarioista. == Lähteet == Luokka:Saksalaiset oopperalaulajat Luokka:Mezzosopraanot Luokka:Vuonna 1979 syntyneet Luokka:Elävät henkilöt
Abbi Pulling

Abbi Pulling (s. 21. maaliskuuta 2003 Spalding, Yhdistynyt kuningaskunta) on brittiläinen autourheilija. Pulling harrasti kolmevuotiaasta lähtien ratsastusta äitinsä ja isosiskonsa tavoin, mutta vaihtoi myöhemmin kartingiin. Hän sai ensimmäisen oman karting-autonsa joululahjaksi kahdeksanvuotiaana vuonna 2011. Hän aloitti kilpailemisen helmikuussa 2012, ajoi ensimmäisen kerran palkintopallille huhtikuussa ja voitti kauden päätöskilpailun joulukuussa. Kaudella 2016 hän sijoittui Britannian kartingmestaruussarjan Junior TKM -luokassa toiseksi ja voitti luokan mestaruuden kahtena seuraavana vuonna. Kaudella 2018 hän myös osallistui ensimmäiseen autokilpailuunsa Ginetta Junior Championship -sarjassa. Pulling siirtyi Formula-kilpailuihin kaudella 2020 ja jatkoi useamman palkintokorokepaikan jälkeen sarjassa kaudella 2021. Hän joutui kuitenkin jättämään kauden kesken rahoituksen loputtua kesken. Hänet nimettiin kaudella 2021 yhdeksi W Series -sarjan viidestä varakuljettajasta. Hän debytoi kilpakuljettajana kauden kolmannessa kilpailussa Silverstonessa. Hän pääsi jälleen kilpailemaan kuudennessa osakilpailussa Zandvoortissa sekä kauden päättäneissä Austinin kahdessa kilpailuissa. Pulling lähti ensimmäiseen kilpailuun paalupaikalta ja sijoittui jälkimmäisessä kilpailussa toiseksi. Vaikka hän ajoi vain neljässä kauden kahdeksasta kilpailusta, hän sijoittui sarjan loppupisteissä seitsemänneksi ja sai siten automaattisen paikan kaudelle 2022. Kaudella 2022 hän ajoi kaikissa seitsemässä kilpailussa pisteille ja otti kaksi palkintokorokepaikkaa oltuaan peräkkäisissä kilpailuissa Kataloniassa ja Silverstonessa toinen ja kolmas. Hän sijoittui loppupisteissä neljänneksi. Formula 1 -talli Alpine teki Pullingista yhteistyökumppaninsa kaudeksi 2022. Hän pääsi Saudi-Arabian GP:n alla järjestetyssä näytösajossa kokeilemaan kauden 2012 Lotus E20 -autoa. Kaudeksi 2023 Pulling otettiin Alpinen kuljettaja-akatemian täysjäseneksi, ja hän kilpailee uudessa F1 Academy -sarjassa Rodin Carlin -tallin kuljettajana. == W Series -tulokset == Kausi Talli 1 2 3 4 5 6 7 8 Pisteet Sijoitus 2021 Puma W Series Team RBR RBR SIL 8 HUN SPA ZAN 7 COA 4 COA 2 40 7. 2022 Racing X MIA 4 MIA 6 CAT 2 SIL 3 LEC 9 HUN 5 SIN 6 73 4. == F1 Academy -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 Pisteet Sijoitus 2023 Rodin Carlin RBR 1 RBR 2 RBR 3 CRT 1 CRT 2 CRT 3 CAT 1 CAT 2 CAT 3 ZAN 1 ZAN 2 ZAN 3 MON 1 MON 2 MON 3 LEC 1 LEC 2 LEC 3 USA 1 USA 2 USA 3 175 5. 2024 Rodin Motorsport JED 1 JED 2 MIA 1 MIA 2 CAT 1 CAT 2 ZAN 1 ZAN 2 SIN 1 SIN 2 LSL 1 LSL 2 ABU 1 ABU 2 190* 1.* == Lähteet == == Aiheesta muualla == Luokka:Brittiläiset autourheilijat Luokka:W Series -kuljettajat Luokka:F1 Academy -kuljettajat Luokka:Vuonna 2003 syntyneet Luokka:Elävät henkilöt
Tuvan akşa

Tuvan akşa oli Tuvan kansantasavallan rahayksikkö vuosina 1936–1944. Se jakautui sataan kopeekkaan (). Vuonna 1921 perustetussa Tuvan (vuoteen 1926 Tannu-Tuvan) kansanvallassa käytettiin aluksi Venäjän keisarikunnan, Neuvosto- Venäjän ja Kiinan rahaa. Vuosien 1922–1923 vaihteessa maan hallitus laski liikkeelle lisäpainamalla varustettuja vallankumousta edeltäneitä venäläisiä setelejä. Vuonna 1925 perustettiin kansantasavallan valtionpankki ja otettiin käyttöön neuvostoliittolaiset kolikot ja setelit. Setelit vaihdettiin vuosina 1933–1934 samanlaisiin lisäpainamalla varustettuihin seteleihin, jotka kävivät maksuvälineinä vain Tuvan kansantasavallassa. Neuvostoliittolaiset kolikot vaihdettiin samaan aikaan Neuvostoliitossa valmistettuihin tuvalaisiin 1, 2, 3, 5, 10, 15 ja 20 kopeekan kolikoihin. Tuvan rajaseudulla käytettiin myös Mongolian tugrikeja. Aikomuksesta korvata ruplat Mongolian valuutalla todistaa kaksi vuosina 1934–1935 käytettyä Tuvan kansantasavallan postimerkkisarjaa, joiden suuret arvot on osoitettu tugrikeissa. Yksi tugrik vastasi yhtä lisäpainamalla varustettua ruplaa. Lisäpainamalla varustetut ruplat vaihdettiin vuoden 1936 alussa akşoihin suhteessa yksi yhteen. Käyttöön otettiin vuoden 1935 mallin 1, 3, 5, 10 ja 25 akşan setelit, jotka oli valmistanut Neuvostoliiton Goznak. Omia setelejä oli yhteensä kahden miljoonan akşan arvosta. Vuonna 1939 ryhdyttiin valmistelemaan uutta setelisarjaa, joka painettiin myös Goznakin kirjapainossa. Vanhat setelit vaihdettiin uusiin vuoden 1940 mallin 1, 3, 5, 10, ja 25 akşan seteleihin vuonna 1941. Seteleistä jäi vaihtamatta hyvin pieni osa, ja niiden tuhoamisen seurauksena varsinkin suuret arvot ovat nykyään hyvin harvinaisia. Tuva liittyi Neuvostoliittoon ja Venäjän SFNT:aan autonomisena alueena vuonna 1944. Neuvostoliittolaiset setelit otettiin käyttöön vuoden 1945 alussa. Vuoden 1934 malliset tuvalaiset kolikot ja vuoden 1940 mallin setelit vaihdettiin rupliin vappuun 1945 mennessä. ==Lähteet== Luokka:Aasian rahayksiköt Luokka:Historialliset rahayksiköt Luokka:Tuva
Margaret Truman

Mary Margaret Truman Daniel (17. helmikuuta 1924 Independence, Missouri – 29. tammikuuta 2008 Chicago, Illinois) oli yhdysvaltalainen sopraano, näyttelijä, toimittaja ja kirjailija. Hän oli Yhdysvaltain presidentin Harry S. Trumanin ja tämän vaimos Bess Trumanin ainoa lapsi. == Elämä == === Varhainen elämä === Margaret Truman syntyi 17. helmikuuta 1924 Independencessä Missourin osavaltiossa. Hän kävi julkista koulua Independencessä vuoteen 1934, jolloin hänen isänsä valittiin Yhdysvaltain senaattiin. Margaret aloitti vuonna 1942 opinnot George Washingtonin yliopistossa, ja valmistui sieltä Bachelor of Arts -tutkinnolla kesäkuussa 1946. === Ura === Margaret kiinnostui laulamisesta 1940-luvun lopulla. 16. maaliskuuta 1947 hän teki konserttidebyyttinsä laulaen Detroitin sinfoniaorkesterin kanssa. Debyytti lähetettiin valtakunnallisessa radiossa. Vuoden 1948 hän auttoi isäänsä tämän menestyksekkäässä uudelleenvalintakampanjassa tehden usein matkoja hänen kanssaan. Tammikuussa 1953 hän muutti New Yorkiin työskennelläkseen NBC:llä. Tästä lähtien hän toimi television ja radion parissa. Vuonna 1955 Margaret tapasi Clifton Danielin. Heidät vihittiin 21. huhtikuuta 1956 ja pari sai 4 lasta. Trumanin täyspitkä elämäkerta isästään, joka julkaistiin vähän ennen hänen kuolemaansa vuonna 1972, sai hyvän vastaanoton. Hän kirjoitti myös henkilökohtaisen elämäkerran äidistään. Hän julkaisi myös Capital Crimes -rikosromaanisarjan. Eläkkeellä hän asui Park Avenuella sijaisevassa asunnossaan. Hän kuoli 29. tammikuuta 2008 Chicagossa. == Katso myös == * Luettelo Yhdysvaltain presidenttien lapsista == Lähteet == == Aiheesta muualla == Luokka:Yhdysvaltalaiset oopperalaulajat Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Sopraanot Luokka:Yhdysvaltain presidenttien lapset Luokka:Vuonna 1924 syntyneet Luokka:Vuonna 2008 kuolleet
Rodrigo Prieto

Rodrigo Prieto Stambaugh (s. 23. marraskuuta 1965 México, Meksiko)Rodrigo Prieto, Rotten Tomatoes, viitattu 28.4.2023. on meksikolainen elokuvaaja. Hän on kuvannut esimerkiksi Alejandro González Iñárritun, Spike Leen, Oliver Stonen, Ang Leen, Pedro Almodóvarin, Ben Affleckin ja Martin Scorsesen ohjaamia elokuvia. == Filmografia == Vuosi Suomenkielinen nimi Alkuperäinen nimi 2000 Amores perros Amores perros 2001 Original Sin – perisynti Original Sin 2002 8 Mile 8 Mile 2002 25th Hour – viimeinen ilta 25th Hour 2002 Frida Frida 2003 Comandante Comandante 2003 21 grammaa 21 Grams 2004 Aleksanteri Alexander 2005 Brokeback Mountain Brokeback Mountain 2006 Babel Babel 2007 Lust, Caution Se, jie 2009 State of Play State of Play 2009 Särkyneet syleilyt Los Abrazos rotos 2010 Biutiful Biutiful 2010 Wall Street: Money Never Sleeps Wall Street: Money Never Sleeps 2011 Koti eläintarhassa We Bought a Zoo 2011 Vettä elefanteille Water for Elephants 2012 Argo Argo 2013 The Wolf of Wall Street The Wolf of Wall Street 2014 The Homesman The Homesman 2016 Silence Silence 2016 Passengers Passengers 2019 The Irishman The Irishman 2023 Barbie Barbie 2023 Killers of the Flower Moon Killers of the Flower Moon == Palkinnot ja ehdokkuudet == === Oscar-palkinnot === Vuosi Elokuva Palkinto Lopputulos 2006 Brokeback Mountain Paras kuvaus 2017 Silence Paras kuvaus 2020 The Irishman Paras kuvaus Rodrigo Prieto, Oscars.org, viitattu 28.4.2023. === Bafta-palkinnot === Vuosi Elokuva Palkinto Lopputulos 2006 Brokeback Mountain Paras kuvaus 2007 Babel Paras kuvaus 2020 The Irishman Paras kuvaus Rodrigo Prieto, Bafta, viitattu 28.4.2023. == Lähteet == == Aiheesta muualla == * * Luokka:Meksikolaiset elokuvaajat Luokka:Vuonna 1965 syntyneet Luokka:Elävät henkilöt
Animal Restaurant (mobiilipeli)

Animal Restaurant on DH-Publisherin vuonna 2019 julkaisema mobiilipeli. Peli on saatavilla Android- ja iPhone-puhelimille. Pelissä Chef Gumi -nimisen kissan omistamaa ravintolaa kehitetään alkeellisesta yhden pöydän kuppilasta kohti yhä hienompaa ravintolaa. Maksuvälineenä toimii turska, jolla metsän eläimet maksavat ravintola-annoksensa. Turskilla voi ostaa uusia kalusteita ja ruokalajeja sekä palkata lisää henkilökuntaa. Pelin edetessä erilaiset tehtävät ja uudet asiakkaat tuottavat tähtiä, joita tarvitaan uusien, parempilaatuisten kalusteiden ja esineiden ostoon. Tähtien lukumäärä määrittää, mitä tuotteita voi ostaa. Ostoksia voi osittain rahoittaa katselemalla mainoksia. Ravintolasalin lisäksi toimintaa voi laajentaa avaamalla mm. sushibuffetin, take away- myymälän ja terassin. Pelin englanninkielisellä fanisivustolla on tietoa eri hahmoista ja pelin toiminnallisuuksista. Luokka:Mobiilipelit
Maria Anna (keisarinna)

Maria Anna Ricciarda Carolina Margherita Pia (19. syyskuuta 1803 Rooma – 4. toukokuuta 1884 Praha) oli Savoijin prinsessa, josta tuli Ferdinand I:n puolisona Itävallan keisarinna (1835–1848). Maria Anna ja hänen kaksoissisarensa Maria Teresa syntyivät Roomassa, missä Viktor Emanuel I:n ja Maria Teresa d'Asburgo-Esten perhe oli maanpaossa Napoleonin vallattua Torinon. Paavi Pius VII kastoi tytöt. Heidän ollessaan vuoden vanhoja perhe siirtyi Sardiniaan, missä he asuivat Napoleonin kaatumiseen asti. Maria Anna ja Ferdinand vihittiin vuonna 1831. Maria Annan kerrotaan olleen kauhuissaan tavattuaan kehitysvammaisen sulhasensa jolla oli hydrokefalus, joka sai epilepsiakohtauksen vihkiseremonian aikana. Hän oppi kuitenkin hillitsemään itsensä, ja viittasi itseensä usein Ferdinandin hoitajana. Liitosta ei syntynyt lapsia. Henkisestä kehitysvammaisuudestaan huolimatta Ferdinand kruunattiin keisariksi isänsä kuoltua vuonna 1835. Käytännössä valtaa käytti valtiokansleri Klemens von Metternich. Vuoden 1848 vallankumousten saavuttaessa Itävallan Ferdinand luopui vallasta veljenpoikansa Frans Joosefin hyväksi. Maria Anna ja Ferdinand asuivat loppuikänsä Prahan linnassa. Heidät molemmat haudattiin Wieniin. ==Lähteet== ==Aiheesta muualla== Luokka:Itävallan kuninkaalliset Luokka:Vuonna 1803 syntyneet Luokka:Vuonna 1884 kuolleet
Annette Zilinskas

Annette Celia Genevieve Zilinskas on yhdysvaltainen muusikko, joka soitti The Banglesin basistina vuosina 1981–1983, mutta palasi yhtyeeseen vuonna 2018. Vuosina 1982–2006 hän oli Blood on the Saddle -yhtyeen jäsen. == Lähteet == == Aiheesta muualla == * Luokka:Yhdysvaltalaiset muusikot Luokka:Vuonna 1962 syntyneet Luokka:Elävät henkilöt
North Bethesda

North Bethesda on kaupunkimainen väestönlaskennallinen paikka (CDP) Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n suurista esikaupungeista. Washingtonin luoteispuolella ja Bethesdan pohjoispuolella sijaitsevassa North Bethesdassa oli vuonna 2020 noin 50 000 asukasta. North Bethesda on suoraan piirikunnan alaisuudessa toimiva kunnallishallinnoton alue (), jolla ei ole tarkkoja rajoja muuten kuin väestönlaskennan tilastoalueena. North Bethesdan postinumero on valtaosin sama kuin Rockvillen. North Bethesdassa sijaitsee muun muassa alun perin ruotsalaisen hitsausteknologiajätin Esab Corporationin pääkonttori. Siellä toimii myös monia liittovaltion virastoja ja laitoksia, kuten naapurilähiössä Bethesdassa pääkonttoriaan pitävän Yhdysvaltain terveysviraston osastoja. Strathmoren musiikkikeskus ja kartano North Bethesdassa järjestää konsertteja, taidenäyttelyitä ja muita kulttuuritapahtumia sekä tanssin ja musiikin koulutusta. Konserttisaliin mahtuu lähes 2 000 kuulijaa, ja alueella on myös ulkoilmakonserttien paviljonki ja veistospuisto. Bethesda North Marriott Hotel & Conference Center on suuri kongressikeskus ja Marriott International -ketjun hotelli. Washingtonin metron asema North Bethesdassa oli aiemmin nimeltään White Flint, jo puretun ostoskeskuksen mukaan. ==Lähteet== ==Aiheesta muualla== Luokka:Marylandin väestönlaskennalliset asuinpaikat
María Victoria dal Pozzo

María Victoria dal Pozzo (9. elokuuta 1847 – 8. marraskuuta 1876 ) oli italialainen aatelisneito, josta tuli Amadeus I:n puolisona Espanjan kuningatar. Maria Victoria vietti lapsuutensa Torinossa Cisternan palatsissa. Isänsä kuoltua vuonna 1864 hän peri monia kuninkaallisia arvonimiä. Hän meni naimisiin prinssi Amadeuksen kanssa vuonna 1867, ja heille syntyi kolme lasta: * Emanuele Filiberto, Aostan toinen herttua * Vittorio Emanuele, Torinon kreivi * Luigi, Abruzzin herttua. Häiden jälkeisenä vuonna 1868 kuningatar Isabella II syrjäytettiin, Amadeus valittiin kuninkaaksi ja Maria Victoriasta tuli kuningatar. Hän kärsi Madridissa terveysongelmista ja hovin ilmapiiristä. Amadeus luopui kruunusta vuonna 1873, ja kuningaspari pakeni maasta mukanaan lapsensa, joista nuorin oli kaksiviikkoinen. Maria Victoria ei ollut toipunut synnytyksestä, ja matka heikensi hänen terveyttään entisestään. Hän kuoli tuberkuloosiin Italian Sanremossa 8. marraskuuta 1876. == Lähteet == Luokka:Espanjan kuninkaalliset Luokka:Italian kuninkaalliset Luokka:Vuonna 1847 syntyneet Luokka:Vuonna 1876 kuolleet
TempleOS

TempleOS (aiemmin J Operating System, LoseThos ja SparrowOS) on raamatulliseen teemaan perustuva kevyt käyttöjärjestelmä, joka on suunniteltu olemaan Raamatun ennustettu kolmas temppeli. Sen loi yhdysvaltalainen ohjelmoija ja salaliittoteoreetikko Terry A. Davis, joka kehitti sen yksin kymmenen vuoden aikana useiden maanisten jaksojen jälkeen. Davis kuvaili niitä myöhemmin Jumalan ilmestyksiksi. Järjestelmää luonnehdittiin nykyaikaiseksi x86-64-arkkitehtuuriseksi Commodore 64:ksi, jossa käytettiin samanlaista käyttöliittymää kuin DOS:n ja Turbo C:n yhdistelmä. Davis julisti, että järjestelmän ominaisuudet, kuten sen 640 × 480 resoluutio, 16-värinen näyttö ja yksiääninen ääni, on suunniteltu Jumalan ohjeiden mukaan. Se ohjelmoitiin C-ohjelmointikielen muunnelmalla HolyC BASIC:n tilalle, ja se sisälsi lentosimulaattorin, ohjelmointikielen kääntäjän ja ytimen. TempleOS julkaistiin ensimmäisen kerran vuonna 2005 nimellä J-käyttöjärjestelmä, ja se nimettiin uudelleen vuonna 2013 ja päivitettiin viimeksi vuonna 2018. == Lähteet == Luokka:Käyttöjärjestelmät
Olli Pyyhtinen

Olli Pyyhtinen (s. 1976 Maaninka)Pyyhtinen, Olli, 1976–, Finto, viitattu 28.4.2023.Vaula Helin: Jätteen jäljillä, Suomen Kuvalehti, 14.7.2022, viitattu 28.4.2023. on suomalainen sosiologi, joka on toiminut sosiologian professorina Tampereen yliopistossa vuodesta 2021 lähtien.Olli Pyyhtinen, Tampereen yliopisto, viitattu 28.4.2023.Yhteiskuntatieteiden tiedekunnan uusien professorien juhlaluennot, Tampereen yliopisto, viitattu 28.4.2023. Hän väitteli valtiotieteiden tohtoriksi Turun yliopistossa vuonna 2009.Jaakko Kangosjärvi: Turun Suomalainen Yliopistoseura jakoi väitöskirjapalkintoja, Helsingin Sanomat, 8.9.2009, viitattu 28.4.2023. Vuonna 2020 Koneen Säätiö antoi Pyyhtiselle apurahan lahjojen yhteiskuntatiedettä käsittelevään tutkimukseen The Meanings and Workings of the Gift: From Modernity to the Era of New Technologies.The Meanings and Workings of the Gift: From Modernity to the Era of New Technologies, Koneen Säätiö, viitattu 28.4.2023. Euroopan tutkimusneuvosto myönsi vuonna 2022 hänelle rahoituksen jätteen yhteiskuntatiedettä koskevaan tutkimushankkeeseen WasteMatters.Olli Pyyhtiselle kahden miljoonan ERC-rahoitus jätteen yhteiskuntatieteeseen, Tampereen yliopisto, 17.3.2022, viitattu 28.4.2023. == Julkaisut == * Olli Pyyhtinen: Bringing the social alive: essays on Georg Simmel's social theory (väitöskirja). Turun yliopisto, 2008. * Olli Pyyhtinen: The Gift and its Paradoxes: Beyond Mauss. Routledge, 2014. * Soile Veijola, Jennie Germann Molz, Olli Pyyhtinen, Emily Höckert ja Alexander Grit: Disruptive Tourism and its Untidy Guests: Alternative Ontologies for Future Hospitalities. Palgrave Macmillan, 2014. * Olli Pyyhtinen: More-than-Human Sociology: A New Sociological Imagination. Palgrave Macmillan, 2016. * Thomas Kemple ja Olli Pyyhtinen (toim.): The Anthem Companion to Georg Simmel. Anthem Press, 2016. * Olli Pyyhtinen: The Simmelian Legacy: A Science of Relations. Palgrave Macmillan, 2017. * Jarno Valkonen, Olli Pyyhtinen, Turo-Kimmo Lehtonen, Veera Kinnunen ja Heikki Huilaja: Tervetuloa jäteyhteiskuntaan! Aineellisen ylijäämän kanssa eläminen. Vastapaino, 2019. == Lähteet == == Aiheesta muualla == * Tampereen yliopiston tutkimusportaali * Google Scholar Luokka:Suomalaiset sosiologit Luokka:Suomalaiset professorit Luokka:Tampereen yliopiston professorit Luokka:Vuonna 1976 syntyneet Luokka:Elävät henkilöt
Vasyl Sedljar

Vasyl Sedljar (12. huhtikuuta 1899 Žorživka, Pultavan kuvernementti – 13. heinäkuuta 1937 Kiova, Ukrainan SNT) oli ukrainalainen taidemaalari ja graafikko. Sedljar opiskeli Kiovan taidekoulussa 1915–1919 ja Ukrainan valtion taideakatemiassa Myh’ailo Boitšukin oppilaana 1919–1922. Hän maalasi suuria muraaleja, teki kirjankuvituksia, suunnitteli pakkauksia ja teki keramiikkaa. Hän kuului ryhmään, joka teki vuonna 1919 Boitšukin johdolla koristeluja Kiovaan Lutskin rykmentin kasarmeihin (tuhottiin 1924). Hän ja Oksana Pavlenko kuuluivat ryhmään, joka teki muraalit Kiovan plastisen taiteen instituutin seinille (1924, tuhottiin 1934) ja Mežyhirjan teknikumiin (1924). Hän oli vuosina 1923–1930 Mežyhirjan teknikumin johtaja ja opetti Kiovan valtion taideinstituutissa 1930–1936. Hän oli Ukrainan vallankumoustaiteen liiton perustajia ja sen keskeisiä johtajia. Boitšukin kanssa hän teki Saksassa ja Ranskassa 1926–1927 maalaussarjan Europe, jota puolueen kriitikot arvostelivat ankarasti. Boitšukin, Ivan Padalkan ja muiden kanssa hän teki sittemmin tuhotut freskot Harkovan Tšervonozavodskyin ukrainalaiseen teatteriin. Kriitikkona hän torjui virallisen neuvostoteorian, jonka mukaan Ukrainan taiteen kehitykseen olisivat vaikuttaneet Vaeltajien koulukunta ja venäläinen realistinen maalaus yleisemminkin. Kuten Boitšuk myös Sedljar yhdisti perinteisten bysanttilaisten ja ukrainalaisten ikonien tekniikkaa ja yksinkertaistettua muotoa, italialaisen quattrocento-kauden maalausten ja ukrainalaisen kansantaiteen tyyliä formalistiseen teoriaan ja aikalaisaiheisiin. Hän käytti freskotekniikkaa muraaleissa ja munatemperaa esimerkiksi Oksana Pavlenkon muotokuvassa (1927) sekä maalauksissa Liknep- koulussa (1924–1925) ja Mežyhirijan teloitus (1927). Hän teki 75 kuvaa Taras Ševtšenkon kirjan Kobzar vuonna 1931 ilmestyneeseen erikoispainokseen. Puolueen painostuksen voimistuessa 1930-luvun keskivaiheilla Sedljar lisäsi maalauksiinsa sosialistisen realismin piirteitä, mikä näkyi muun muassa Tšervonozavodskyin ukrainalaisen teatterin freskoissa. Se ei kuitenkaan suojannut häntä Stalinin vainoilta, vaan hänet pidätettiin 26. marraskuuta 1936 syytettynä terroristisesta toiminnasta. Hänet teloitettiin samaan aikaan kuin Boitšuk ja Padalka. NKVD tuhosi suurimman osan hänen tuotannostaan, muun muassa tuhansia maalauksia. Hänen kuvittamansa Kobzarin painos kiellettiin ja tuhottiin. Suojasään aikana 1958 hänen "maineensa puhdistettiin". ==Maalauksia== Sedlyar-Pavlenko.png|Oksana Pavlenko, 1926. Sedlyar- Kobzar2.jpg|Taras Ševtšenkon kirjan Kobzar kuvitusta noin vuodelta 1930. Василий Седляр1.jpg|Taras Ševtšenkon kirjan Kobzar kuvitusta vuosilta 1931–1933. Седляр Лікнеп.jpg|Liknep-koulussa, 1925. Седляр Розстріл в Межигір’ї 1927.jpg|Osittain vahingoittunut Mežyhirijan teloitus, 1927. ==Lähteet== ==Aiheesta muualla== Luokka:Ukrainalaiset taiteilijat Luokka:Stalinin vainoissa kuolleet Luokka:Vuonna 1899 syntyneet Luokka:Vuonna 1937 kuolleet
Tor Skjønsberg

Tor Skjønsberg (27. huhtikuuta 1903 Oslo – 8. syyskuuta 1993 Oslo) oli norjalainen juristi ja liikemies. Toisen maailmansodan saksalaismiehityksen aikana hän osallistui vastarintaliikkeen toimintaan. Vuonna 1945 hän toimi Norjan merenkulkuministerinä. ==Lähteet== Luokka:Norjan ministerit Luokka:Norjalaiset juristit Luokka:Norjan vastarintaliikkeen henkilöt Luokka:Vuonna 1903 syntyneet Luokka:Vuonna 1993 kuolleet
Irina Sidorkova

Irina Antonovna ”Ira” Sidorkova (; s. 27. kesäkuuta 2003 Petroskoi, Venäjä) on venäläinen autourheilija. Sidorkova innostui moottoriurheilusta nähtyään kolmivuotiaana elokuvan Autot. Hän kokeili kartingia ensi kertaa kuusivuotiaana ja osallistui ensimmäisiin kilpailuihinsa vuotta myöhemmin. Hän voitti vuonna 2012 Viron kartingmestaruuden KF6 Mini -luokassa ja kilpaili vuonna 2013 Suomessa. Vuonna 2015 hän sijoittui Venäjän kartingin Rotax- mestaruussarjassa kolmanneksi ja osallistui Rally Academyn junioriohjelmaan. 13-vuotiaana hän sijoittui vakioautosarja Russian Circuit Racing Seriesin (RCRS) juniorimestaruudessa toiseksi ja voitti sen lisäksi jääratasarja Ice Circuit Racing Cupin. Vuonna 2018 hän voitti RCRS:n juniorimestaruuden ja siirtyi loppuvuodesta SMP Formula 4 -sarjaan. Kaudella 2019 hän jatkoi SMP Formula 4:ssä ja ajoi sen lisäksi Espanjan Formula 4 -sarjaa. Kaudeksi 2020 Sidorkova haki mukaan W Series -sarjaan, ja hänet hyväksyttiin sarjan nuorimmaksi kilpakuljettajaksi. Kausi kuitenkin peruuntui koronaviruspandemian vuoksi, ja Sidorkova palasi sen sijaan kilpailemaan RCRS-sarjan Touring Light -luokkaan. Hän kilpaili W Seriesissä kaudella 2021 ja osallistui sitä ennen Aasian Formula 3 -sarjaan. W Seriesissä hän nousi palkintokorokkeelle jo toisessa kilpailussaan sijoituttuaan toiseksi. Seuraavissa kilpailuissa hänen suorittamisensa oli epätasaisempaa: hän oli Hungaroringin osakilpailussa neljäs, mutta se oli hänen ainoa pistesijoituksensa loppukaudella. Sidorkova joutui jättämään Spa-Francorchampsin osakilpailun väliin saatuaan koronavirustartunnan, ja hänet korvasi kilpailussa Gosia Rdest. Hänen kautensa päättyi ennenaikaisesti, kun hän ei saanut Yhdysvaltain viisumia Austinissa ajettuja kauden kahta viimeistä kilpailua varten. Austinissa hänen tilallaan ajoi Caitlin Wood. Hän sijoittui sarjan loppupisteissä yhdeksänneksi ja jäi siten automaattisesti seuraavan kauden kilpailupaikat saaneen kahdeksan kärjen ulkopuolelle. W Series Academyn kuljettajana hänen paikkansa seuraavalle kaudelle oli kuitenkin taattu. Vaikka Sidorkovalla oli kilpakuljettajan paikka W Seriesiin kaudelle 2022, hänen osallistumisoikeutensa peruttiin Venäjän hyökättyä Ukrainaan. Hän palasi sen sijaan Venäjälle ja RCRS:n Super Production -luokkaan, jossa otti ensimmäisen osakilpailuvoittonsa kauden aikana. Kaudeksi 2023 hän siirtyi RCRS:n uuteen kestävyyssarjaan Ferrari 458 GT3 -autolla. == W Series -tulokset == Kausi Talli 1 2 3 4 5 6 7 8 Pisteet Sijoitus 2021 W Series Academy RBR 8 RBR 2 SIL 14 HUN 4 SPA WD ZAN 13 COA COA 34 9. == Lähteet == == Aiheesta muualla == Luokka:Venäläiset autourheilijat Luokka:W Series -kuljettajat Luokka:Vuonna 2003 syntyneet Luokka:Elävät henkilöt
Johan Strand Johansen

Johan Strand Johansen (3. helmikuuta 1903 Åfjord – 12. helmikuuta 1970 Moskova) oli norjalainen toimittaja ja kommunistisen puolueen poliitikko. Hän istui suurkäräjillä 1945–1949 ja 1954–1957 sekä toimi Norjan työministerinä vuonna 1945. Johansen käänsi norjaksi Leninin ja Stalinin tekstejä. ==Lähteet== ==Aiheesta muualla== * Johan Strand Johansen Norjan suurkäräjien verkkosivuilla Luokka:Norjan työministerit Luokka:Norjalaiset kommunistit Luokka:Norjalaiset toimittajat Luokka:Vuonna 1903 syntyneet Luokka:Vuonna 1970 kuolleet
Sydvesten

Sydvesten on Bergenissä torstaisin ilmestyvä kaupunginosalehti. Se on perustettu vuonna 1994 ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Bergen
Chukwudi Iwuji

Chukwudi Iwuji (s. 15. lokakuuta 1975 Lagos, Nigeria)Chukwudi Iwuji, TV Insider, viitattu 28.4.2023. on nigerialaissyntyinen brittiläinen näyttelijä. Hän näyttelee Suurta Kehittäjää supersankarielokuvassa Guardians of the Galaxy Vol. 3 (2023). Hän on näytellyt myös teatterissa ja televisiosarjoissa.Chukwudi Iwuji, American Repertory Theater, viitattu 28.4.2023.Emma Brown: Chukwudi Iwuji, Interview Magazine, 27.9.2016, viitattu 28.4.2023.David Cote: Onstage and Off, Chukwudi Iwuji Relishes the Role of the Outsider, The Village Voice, 25.5.2018, viitattu 28.4.2023. Hän on Royal Shakespeare Companyn kunniajäsen.Associate artists, Royal Shakespeare Company, viitattu 28.4.2023. == Elämä == Iwuji syntyi Nigeriassa. Hän vanhempansa työskentelivät Yhdistyneille kansakunnille. Hän muutti perheineen Nigeriasta ensin Etiopiaan ja sitten Yhdistyneeseen kuningaskuntaan. Hän opiskeli taloustiedettä Yalen yliopistossa ja teatteria Wisconsinin yliopiston Milwaukeen kampuksella. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2017 John Wick: Chapter 2 John Wick: Chapter 2 Akoni 2023 Guardians of the Galaxy Vol. 3 Guardians of the Galaxy Vol. 3 Suuri Kehittäjä === Televisiosarjat === Vuodet Suomenkielinen nimi Alkuperäinen nimi Roolihahmo 2005 Casualty Casualty Daniel Peel 2011 Doctor Who Doctor Who Carl 2016 Rouva Ministeri Madam Secretary Hadi Bangote 2018 Quantico Quantico Dante Warick 2019 When They See Us When They See Us Colin Moore 2019 Designated Survivor Designated Survivor Eli Mays 2019 Dynastia Dynasty Landon 2022 Peacemaker Peacemaker Clemson Murn / Ik Nobe Lok == Lähteet == == Aiheesta muualla == * Luokka:Nigerialaiset henkilöt Luokka:Brittiläiset näyttelijät Luokka:Vuonna 1975 syntyneet Luokka:Elävät henkilöt
S-tähti

S-tähti on viileä jättiläistähti, jonka kaasukehässä on suunnilleen yhtä paljon hiiltä ja happea. Yhdysvaltalainen tähtitieteilijä Paul W. Merrill määritteli S-tähdet vuonna 1922. Zirkoniummonoksidin spektriviivat ovat S-tähtien luonteenomainen piirre. S-tyypin tähdet ovat hiilitähtien (enemmän hiiltä kuin happea) ja normaalien tähtien (enemmän happea kuin hiiltä) välimuoto. Ne jaetaan kahteen ryhmään: sisäsyntyisiin () ja ulkoisiin () S-tähtiin. Sisäsyntyisissä S-tähdissä konvektio nostaa fuusion ja hitaan neutronisieppauksen tuottamia alkuaineita tähden pintakerroksiin, kun taas ulkoisissa S-tähdissä ne ovat seurausta aineen kulkeutumisesta kaksoistähden toisena osapuolena olevasta valkoisesta kääpiöstä, joka on asymptoottihaarassa olleen tähden jäänne. Sisäsyntyiset S-tähdet kuuluvat asymptoottihaaran kirkkaimpaan osaan. Ne viettävät alle miljoona vuotta tässä vaiheessa. Monet niistä ovat muuttuvia tähtiä joilla on pitkä jakso. Ulkoiset S-tähdet ovat vähemmän valovoimaisia ja pitempi-ikäisiä, ja ne ovat usein pienemmän amplitudin puolisäännöllisiä tai epäsäännöllisiä muuttujia. S-tähdet ovat suhteellisen harvinaisia; sisäsyntyiset S-tähdet muodostavat alle 10 % yhtä valovoimaisista asymptoottihaaran tähdistä, ja ulkoiset S-tähdet ovat vielä harvinaisempia. ==Katso myös== * Hiilitähti * Teknetiumtähti ==Lähteet== Luokka:Kemiallisesti poikkeavat tähdet
Oslon postitalo

Oslon postitalo (norj. Hovedpostkontoret) on Oslossa Dronningens gatella sijaitseva entinen pääposti. Se valmistui vuonna 1924 ja edustaa uusbarokkia. Posti muutti pois rakennuksesta vuonna 2004 ja nykyisin talossa on asuntoja, liiketiloja sekä näyttelytiloina toimiva suojeltu postihalli. ==Lähteet== ==Aiheesta muualla== postitalo Luokka:Postitalot
Yhdystie 7393

Yhdystie 7393 on tie, joka kulkee Kovjoen kylässä Uudenkaarlepyyn kunnassa. Tien pituus on 1.1 kilometriä. Tie alkaa valtatieltä 8, jossa tie erkanee itään seututien 746 liittymän kohdalla. Tie on koko matkallaan päällystetty, mutta kapea ja keskiviivaton. Tie päättyy vanhan Kovjoen rautatieaseman eteen, josta tie jatkaa mutkan jälkeen yhdystienä 7394. Tien osoitenimi on koko matkalla Veturitie. Tie on vähäisesti liikennöity, ja sen läpi kulkee vain noin 130 ajoneuvoa vuorokautta kohden. == Lähteet == 7393 Luokka:Uudenkaarlepyyn liikenne
Telegrafbygningen

Telegrafbygningen on Oslossa Kongens gatella sijaitseva entinen Norjan puhelinlaitoksen pääkonttori. Se valmistui vuonna 1924. Nykyisin rakennuksessa on toimisto- ja liiketiloja. ==Lähteet== ==Aiheesta muualla== Luokka:Oslon rakennukset ja rakennelmat Luokka:Toimistorakennukset
Hulda Garborg

Karen Hulda Garborg (o.s. Bergersen; 22. helmikuuta 1862 Stange – 5. marraskuuta 1934 Asker) oli norjalainen kirjailija. Hän oli naimisissa kirjailija Arne Garborgin kanssa, ja he olivat keskeisiä henkilöitä uusnorjankielisen Det Norske Teatretin perustamisessa. Hulda Garborg oli yhteiskunnallisesti aktiivinen ja puhui muun muassa naisten oikeuksien puolesta. Hän oli vasemmistoliberaali ja vastusti monarkiaa. Garborgin esikoisromaani Et frit Forhold ilmestyi vuonna 1892, ja kolme vuotta myöhemmin hän julkaisi esikoisnäytelmänsä Mødre. Hänen tuotantonsa käsitti myös muun muassa runoja, valistuskirjallisuutta sekä omaelämäkerrallisia kirjoja. Hän oli myös kiinnostunut kansankulttuurista ja kannusti ihmisiä käyttämään kansallispukuja sekä opetti kansantansseja. ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1862 syntyneet Luokka:Vuonna 1934 kuolleet
Paul W. Merrill

Paul Willard Merrill (15. elokuuta 1887 Minneapolis Minnesota Yhdysvallat – 19. heinäkuuta 1961 Yhdysvallat) oli yhdysvaltalainen tähtitieteilijä.Olin C. Wilson, Paul Willard Merrill. A Biographical Memoir s. 238–239. Nasonline.org Merrillin isä oli pappi, ja isän työtehtävien vuoksi perhe muutti aika ajoin, ja siksi poika ehti käydä koulua useilla paikkakunnilla. Hän valmistui high schoolista Santa Clarasta Kaliforniasta 1904. Isä vastusti luonnontieteellistä tietoa, mutta nuori Merrillä lähti kuitenkin opiskelemaan Stanfordin yliopistoon, josta hän valmistui 1908 pääaineenaan matematiikka, mutta oli kiinnostunut myös fysiikasta ja astronomiasta. Hän jatkoi opiskelua Berkeleyssa astronomian parissa. Hän väitteli 1913 aiheenaan B-tyypin tähdet. Samana vuonna hän meni naimisiin Ruth Currierin kanssa, ja he saivat pojan Davidin. Ensimmäisen maailmansodan aikana Merrillä työskenteli infrapunakuvauksen ja ilmakuvauksen parissa. Vuonna 1919 hän astui Mount Wilson Observatoryn palvelukseen, jossa hän toimi elämänsä loppuun. Merrill jäi eläkkeelle 1952, mikä ei keskeyttänyt hänen työtään. Hän kuoli yllättäen 1961 leikkauksen jälkeen. == Lähteet == ==Aiheesta muualla== Luokka:Yhdysvaltalaiset tähtitieteilijät Luokka:Vuonna 1887 syntyneet Luokka:Vuonna 1961 kuolleet
Safari-ralli 1984

Safari-ralli 1984 (viralliselta nimeltään 32. Marlboro Safari Rally) oli rallin maailmanmestaruussarjan kilpailu kaudella 1984. Kilpailu järjestettiin 19. - 23\. huhtikuuta 1984 Nairobissa. Kilpailu oli kauden neljäs. Kilpailu ajettiin avoimilla tieosuuksilla, joilla oli 105 aikatarkastuspistettä, ja koko reitin pituus oli . == Tulokset == Sija Kuljettaja Kartanlukija Auto Aika Ero 1 Björn Waldegård Hans Thorszelius Toyota Celica TCT 2:02.00 0.0 2\. Rauno Aaltonen Lofty Drews Opel Manta 400 2:13.00 +11.00 3\. Hannu Mikkola Arne Hertz Audi Quattro A2 2:25.00 +23.00 4\. Markku Alén Ilkka Kivimäki Lancia 037 Rally 3:08.00 +1:06.00 5\. Shekhar Mehta Rob Combes Nissan 240RS 3:35.00 +1:33.00 6\. Vic Preston jr. John Lyall Lancia 037 Rally 4:14.00 +2:12.00 7\. Timo Salonen Seppo Harjanne Nissan 240RS 5:52.00 +3:50.00 8\. Franz Wittmann Peter Diekmann Audi Quattro A2 7:37.00 +5:35.00 9\. Yoshio Iwashita Yoshimasa Nakahara Nissan 240RS 7:56.00 +5:54.00 10\. Basil Criticos John Rose Audi 80 Quattro 9:53.00 +7:51.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1984 Luokka:Safari-ralli
Monte Carlo -ralli 1983

Monte Carlo -ralli 1983 (viralliselta nimeltään 51. Rallye Automobile de Monte-Carlo) oli rallin maailmanmestaruussarjan kilpailu kaudella 1983. Kilpailu järjestettiin 22.-29\. tammikuuta 1983 Monte Carlossa. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ). Kilpailuun ilmooittautui 263 autokuntaa, joista 250 lähti kilpailuun. 150 parhaasta (erikoiskokeen 21 jälkeen) 100 kärkiautoa päästettiin viimeiselle osuudelle. Koko kilpailun ajoivat loppuun 86 autoa ja kaksi hylättiin. == Tulokset == Sija Kuljettaja Kartanlukija Auto Aika Ero 1\. Walter Röhrl Christian Geistdörfer Lancia 037 Rally 7:58.57 0.0 2\. Markku Alén Ilkka Kivimäki Lancia Rally 037 8:05.49 +6.52 3\. Stig Blomqvist Björn Cederberg Audi Quattro A1 8:10.15 +11.18 4\. Hannu Mikkola Arne Hertz Audi Quattro A1 8:13.02 +14.05 5\. Ari Vatanen Terry Harryman Opel Ascona 400 8:14.03 +15.06 6\. Henri Toivonen Fred Gallagher Opel Ascona 400 8:15.54 +16.57 7\. Jean Ragnotti Jean-Marc Andrié Renault 5 Turbo 8:18.10 +19.13 8\. Jean-Claude Andruet Michele Petit Lancia 037 Rally 8:19.37 +20.40 9\. Francis Serpaggi Michel Neri Lancia 037 Rally 8:32.40 +33.43 10\. Salvador Servià Jordi Sabater Opel Ascona 400 8:40.02 +41.05 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla * How Lancia pulled off its famous Monte Carlo giantkilling Luokka:MM-rallikausi 1983 Luokka:Monte Carlo -ralli
Antti Kolho

Antti Kolho (18. kesäkuuta 1929 Vilppula – 23. syyskuuta 2008 Kuopio) oli suomalainen metsänhoitaja ja metsätalouden asiantuntija ja johtaja, joka sai metsäneuvoksen arvonimen. Viitattu 29.4.2023. ==Henkilöhistoria== Kolhon vanhemmat olivat maanviljelijä Valto Kolho ja Sisko Sirena Nordqvist ja puoliso vuodesta 1961 kotitalousopettaja Saila Kaarina Huotari. Kolho tuli ylioppilaaksi Haapamäen yhteiskoulusta 1949 ja valmistui metsähoitajaksi Helsingin yliopistosta 1954, metsätaloudellisen virkatutkinnon hän suoritti 1955. Kolho oli harjoittelijametsänhoitaja Metsähallituksen Perä-Pohjolan piirikunnassa 1954, Savonlinnan hoitoalueella 1954–1955 ja Pohjois-Savon metsänhoitolautakunnassa 1955, Pohjois-Savon metsänhoitolautakunnan ja Pohjois-Savon metsähoitokoulun metsänhoitaja 1955–1962, piirimetsänhoitaja Pohjois-Savon metsänhoitolautakunnassa 1962–1964, Pohjois-Savon metsänhoitokoulun johtaja 1964–1969, Pohjois-Savon metsänhoitolautakunnan piirimetsänhoitaja ja koulutuspäällikkö 1964–1976, Pohjois-Savon metsänhoitolautakunnan koulutuspäällikkö 1977–1982, Keskusmetsälautakunta Tapion metsänhoito- ja käyttöosaston osastopäällikkö 1982–1985, Keski-Suomen piirimetsälautakunnan päämetsänhoitaja 1985–1987, Keski-Suomen metsälautakunnan johtaja 1987 ja Pohjois-Savon metsälautakunnan johtaja 1987–1992. Kolholla oli myös useita asiantuntija- ja luottamustehtäviä. Metsäneuvoksen arvonimen hän sai 1991. ==Julkaisuja== * Käytännön metsäoppi, 1973, toim. Heikki Lindroosin ja Pentti Puputin kanssa * Kaskikaudesta nykymetsätalouteen: yksityismetsätalouden edistämistoiminta Pohjois-Savossa 1929–1998, 1998, Martti Nenosen kanssa. == Lähteet == ==Aiheesta muualla== * Luokka:Suomalaiset metsänhoitajat Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1929 syntyneet Luokka:Vuonna 2008 kuolleet
Kolho (täsmennyssivu)

Kolho tarkoittaa esimerkiksi seuraavia: *kolho, kookas, karkeatekoinen, kömpelön jykevä *Kolho, kylä ja taajama Mänttä-Vilppulassa ;Suomalainen sukunimi *Antti Kolho (1929–2008), metsänhoitaja, metsätalouden asiantuntija ja johtaja, metsäneuvos *Vilho Kolho (1891–1988), arkkitehti *Voitto V. Kolho (1885–1963), yritysjohtaja, ampuja, olympiamitalisti Luokka:Luettelot henkilöistä sukunimen mukaan
Strathmore (Maryland)

Strathmore on kartano ja kulttuurikeskus North Bethesdassa Yhdysvaltojen Marylandin osavaltiossa lähellä maan pääkaupunkia Washington D.C.:tä. Vuonna 1981 perustettuun kulttuurikeskukseen valmistui vuonna 2005 lähes 2 000-paikkainen konserttisali, jota käyttävät Baltimoren ja Annapolisin sinfoniaorkesterit sekä National Philharmonic at Strathmore -orkesteri. Siirtomaatyylinen kartanorakennus on peräisin vuodelta 1899, ja sitä käytetään muun muassa kamarimusiikkikonserttien ja taidenäyttelyiden pitopaikkana. Kartanon 4,5 hehtaarin kokoisella alueella sijaitsee myös veistospuisto ja ulkoilmakonserttien pitopaikkana toimiva paviljonki. (Huom. surkeaa konekäännöstä, numerotiedot vääriä.) Strathmoren kulttuurikeskusta palvelee Washingtonin metron asema nimeltä Grosvenor–Strathmore. ==Lähteet== Luokka:Yhdysvaltain konserttitalot Luokka:Marylandin rakennukset ja rakennelmat
Monte Carlo -ralli 1982

Monte Carlo -ralli 1982 (viralliselta nimeltään 50. Rallye Automobile de Monte-Carlo) oli rallin maailmanmestaruussarjan kilpailu kaudella 1982. Kilpailu järjestettiin 16.-22\. tammikuuta 1982 Monte Carlossa. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ). Kilpailuun ilmoittautui 306 autokuntaa, joista kilpailuun lähti 299. == Tulokset == Sija Kuljettaja Kartanlukija Auto Aika Ero 1\. Walter Röhrl Christian Geistdörfer Opel Ascona 400 8:20.33 0.0 2\. Hannu Mikkola Arne Hertz Audi Quattro 8:24.22 +3.49 3\. Jean-Luc Thérier Michel Vial Porsche 911 SC 8:32.38 +12.05 4\. Guy Fréquelin Jean-François Fauchille Porsche 911 SC 8:37.40 +17.07 5\. Bruno Saby Françoise Sappey Renault 5 Turbo 8:43.34 +23.01 6\. Dany Snobeck Denise Emmanuelli Renault 5 Turbo 8:50.28 +29.55 7\. Jochi Kleint Gunter Wanger Opel Ascona 400 8:59.40 +39.07 8\. Philippe Touren Jean- Louis Alric Renault 5 Turbo 9:06.34 +46.01 9\. Jean-Pierre Ballet Christian Gilbert Porsche 911 SC 9:09.00 +48.27 10\. Jürgen Barth Roland Kussmaul Porsche 924 Carrera GTS 9:09.46 +49.13 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1982 Luokka:Monte Carlo -ralli
Hanshin Tigers

Hanshin Tigers () on japanilainen baseballseura Nishinomiyasta, Hyōgon prefektuurista. Se on perustettu vuonna 1935, ja pelaa Nippon Professional Baseball -liigan Central Leaguessa. Hanshin Tigers on Japanin toiseksi vanhin baseball-joukkue. Nimensä ja värinsä joukkue on saanut MLB:n Detroit Tigersin mukaan . Kotiottelunsa Tigers pelaa 43 508 -paikkaisella Hanshin Kōshien -stadionilla. Seuran omistaa rautatieyhtiö Hanshin-rautatiet, jonka nimi on myös joukkueen nimenä japanilaisen tavan mukaisesti. ==Lähteet== ==Aiheesta muualla== *Joukkueen kotisivu. Luokka:Nippon Professional Baseball Luokka:Vuonna 1935 perustetut urheiluseurat Luokka:Japanilaiset baseballseurat
Uuden-Seelannin ralli 1982

Uuden-Seelannin ralli 1982 (viralliselta nimeltään 13. Motogard Rally of New Zealand) oli rallin maailmanmestaruussarjan kilpailu kaudella 1982. Kilpailu järjestettiin 26.-29\. kesäkuuta 1982 Aucklandissa. Kilpailu oli kauden seitsemäs ja erikoiskokeiden yhteispituus oli . Kilpailuun ilmoittautui 71 autokuntaa, joista 66 lähti kilpailuun. == Tulokset == Sija Kuljettaja Kartanlukija Auto Aika Ero 1\. Björn Waldegård Hans Thorszelius Toyota Celica 2000 GT 10:28.08 0.0 2\. Per Eklund Ragnar Spjuth Toyota Celica 2000 GT 10:31.21 +3.13 3\. Walter Röhrl Christian Geistdörfer Opel Ascona 400 10:33.37 +5.29 4\. Timo Salonen Seppo Harjanne Nissan Violet GTS 10:41.25 +13.17 5\. Rod Millen John Bellefleur Mazda RX-7 10:54.54 +26.46 6\. Tony Teesdale Gary Smith Ford Escort RS 1800 MKII 11:30.17 +1:02.09 7\. Jean-Louis Leyraud Eric Johnston Ford Escort RS 1800 MKII 11:37.22 +1:09.14 8\. Malcolm Stewart Doug Parkhill Ford Escort RS 1800 MKII 11:51.26 +1:23.18 9\. Paul Adams Jim Scott Toyota Starlet 11:55.06 +1:26.58 10\. Reginald Cook Wayne Jones Datsun Bluebird Turbo 11:56.54 +1:28.46 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1982 Luokka:Uuden-Seelannin ralli
Panda Loves Penguin

Panda Loves Penguin on suomalaisen One Morning Left metalcore-yhtyeen ensimmäinen vuonna 2008 julkaistu EP. EP sisältää kuusi kappalettahttps://www.spirit-of-metal.com/en/album/Panda_Loves_Penguin/168746, jotka myöhemmin julkaistiin myös osana Panda Loves Penguin Vol. 2 mini-albumia kolmen uuden kappaleen ohella. == Kappaleet == # Panda Heart Penguin # Worthless Girls # BD L3FTOVERZ ! # Excuse Me, How Can I Get to the Scene from Here? # SMS PISSING # Out Ronique == Lähteet == == Aiheesta muualla == * Panda Loves Penguin All Music Guide Luokka:Metalcore Luokka:Vuoden 2008 EP:t
Southern Cross Rally

Southern Cross Rally oli AMSAGin järjestämä australialainen rallikilpailu, jota ajettiin vuodesta 1966 vuoteen 1980. Kilpailu oli viimeisinä vuosinaan kandidaatti silloin tuoreeseen rallin MM-sarjaan. Osa samoista teistä oli käytössä myöhemmin Australian rallissa. Kilpailulle haettiin selkeästi australialaista nimeä ja nimeen vaikutti tähdistö Etelän risti, joka on näkyvissä vain eteläisellä pallonpuoliskolla. Australiassa oli myös ollut vastaavasti nimetty purjehduskilpailu. Kilpailu ei käyttänyt erikoiskokeita ennen vuotta 1977 ja sitä ennen kilpailu ajettiin avoimilla teillä, joita ei suljettu kilpailua varten. Vuonna 1977 käyttöön otettiin erikoiskokeet FIA Drivers Cupin sääntöjen myötä ja kilpailusta oli ajettava täydet sata prosenttia jotta merkittiin maaliin tulleeksi. Myös sakkoaikoja annettiin tavoiteaikojen ylittämisestä. == Voittajat == Vuosi Kuljettaja Kartanlukija Auto 1966 H.Firth G.Hoinville Cortina GT 1967 B.Ferguson D.Johnson VW Beetle 1968 J.Keran P.Meyer Volvo 1969 A.Cowan D.Johnson Austin 1800 1970 B.Ferguson D.Johnson Torana XU-1 1971 C.Bond G.Shepheard Torana XU-1 1972 A.Cowan J.Bryson Galant 1973 A.Cowan J.Bryson Lancer 1974 A.Cowan J.Bryson Lancer 1975 A.Cowan F.Gocentas Lancer 1976 A.Cowan J.Bryson Lancer 1977 R.Aaltonen J.Beaumont Datsun 710 1978 G.Fury M.Suffern Datsun Stanza 1979 G.Fury M.Suffern Datsun Stanza 1980 R.Dunkerton J.Beaumont Datsun Stanza Lähde: == Lähteet == == Aiheesta muualla == * Historic Rally Event Luokka:Rallikilpailut Luokka:Australian moottoriurheilu
Muuttomatka

Muuttomatka (engl. Migration) on vuonna 2023 ensi-iltansa saava tietokoneanimaatioelokuva, jonka on ohjannut Benjamin Renner. Elokuvan ääninäyttelijöihin kuuluvat Kumail Nanjiani, Elizabeth Banks, Keegan-Michael Key, Awkwafina, David Mitchell, Carol Kane ja Danny DeVito. Elokuva saa ensi- iltansa sekä Yhdysvalloissa että Suomessa 22. joulukuuta 2023. Alun perin suomalaiseen version Mack-sorsan rooliin oli kiinnitetty Aku Hirviniemi, mutta kohutapausten jälkeen hänen tilalleen kiinnitettiin kokenut ääninäyttelijä Antti L.J. PääkkönenAku Hirviniemen rooli uutuuselokuvassa peruttiin – Tilalle toinen näyttelijäEpisodi Viitattu 1.12.2023 == Ääninäyttelijät == * Alkuperäinen ääninäyttelijä Suomalainen ääninäyttelijä Rooli Kumail Nanjiani Antti L. J. Pääkkönen Mack Elizabeth Banks Pihla Pohjolainen Pam Caspar Jennings Pauli Halonen Dax Tresi Gazal Elna Sallinen Gwen Keegan-Michael Key Tidjân Ba Delroy Awkwafina Mariko Pajalahti Taukki Danny DeVito Jani Koskinen Dan-setä Carol Kane Titta Jokinen Erin David Mitchell Antti Pääkkönen Googoo Isabela Merced Helmi Kallio Kim Muissa rooleissa: Antti Lang, Ella Pyhältö, Iina Salin, Markus Niemi, Panu Kangas, Peter Kanerva, Hanna Kaila, Jukka Nylund, Anni-Maija Koskinen, Markus Degerman ja Julius Nuora. === Suomenkielinen versio === Dubbausstudio: Eurotroll Ohjaus ja äänitys: Magnus Axberg Kääntäjä: Aksu Palmén Tuotantopäälikkö: Pinja Hanski == Lähteet == == Aiheesta muualla == * Luokka:Vuoden 2023 yhdysvaltalaiset elokuvat Luokka:Yhdysvaltalaiset animaatioelokuvat Luokka:Universal Picturesin elokuvat
Erika Hilton

Erika Hilton (s. 9. joulukuuta 1992) on brasilialainen poliitikko ja ihmisoikeusaktivisti. Hilton heitettiin ulos kodistaan 14-vuotiaana, ja hän elätti itsensä seksityöllä vuosien ajan. Hän teki äitinsä kanssa sovinnon ja aloitti kasvatustieteen ja gerontologian opinnot yliopistossa. Siellä hän lähti opiskelijapolitiikkaan. Hilton sai näkyvyyttä aktivistina vuonna 2015 vaatimalla transihmisille oikeutta käyttää valittua nimeään bussiyhtiön lipuissa. Poliitikon ura jatkui São Paulon kaupunginvaltuustossa, johon Hilton valittiin ensimmäisenä transtaustaisena valtuutettuna. Vuonna 2022 hän asetuui ehdolle parlamenttivaaleihin. Hän oli 29-vuotias. Hilton pääsi parlamenttiin ja on siellä ensimmänen musta transtaustainen nainen. Hiltonn edustaa sosialistista vapauspuoluetta PSOL. Kampanjassaan hän alleviivasi, ettei vasemmisto voi pitää kaikkia uskovaisia oletusarvoisesti vastustajinaan, ja että kirkko tekee paljon hyvää työtä vähäosaisten hyväksi. Hän osallistui jopa ehdokkaana olleen pastorin vaalitilaisuuksiin. BBC valitsi Hiltonin vuonna 2022 sadan vaikutusvaltaisen ja innostavan naisen listalle 100 Women. == Lähteet == Luokka:Brasilialaiset poliitikot Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1992 syntyneet Luokka:Elävät henkilöt
Oslo Plaza

Oslo Plaza on Oslossa sijaitseva pilvenpiirtäjä, jossa toimii Radisson Blu -hotelli. Rakennus valmistui vuonna 1989 ja on Oslon toiseksi korkein rakennus Tryvannstårnetin jälkeen. Aivan rakennuksen vieressä sijaitsee Oslo Spektrum -areena, johon hotellista on kulkuyhteys kävelysiltaa pitkin. ==Lähteet== ==Aiheesta muualla== Luokka:Oslon hotellit Luokka:Pilvenpiirtäjät Luokka:Radisson Hotels & Resorts
Monika Kallies

Monika Kallies (myöh. Leschhorn, s. 31. heinäkuuta 1956 Stralsund) on saksalainen, Itä-Saksaa edustanut soutaja. Hän voitti kahdeksikossa maailmanmestaruuden Nottinghamissa 1975 ja olympiakultaa Montrealissa 1976. == Lähteet == Luokka:Itäsaksalaiset soutajat Luokka:Itäsaksalaiset olympiavoittajat Luokka:Vuonna 1956 syntyneet Luokka:Elävät henkilöt
Henrietta Ebert

Henrietta Ebert (o.s. Dobler, s. 15. tammikuuta 1954 Kirchmöser) on saksalainen, Itä-Saksaa edustanut soutaja. Hän voitti maailmanmestaruuden kahdeksikossa Luzernissa 1974 ja perämiehellisessä nelosessa Nottinghamissa 1975 sekä olympiakultaa kahdeksikossa Montrealissa 1976. Lisäksi hän saavutti hopeaa kahdeksikossa Moskovan EM-kilpailuissa 1973 ja Lake Karapiron MM- kilpailuissa 1978. == Lähteet == Luokka:Itäsaksalaiset soutajat Luokka:Itäsaksalaiset olympiavoittajat Luokka:Vuonna 1954 syntyneet Luokka:Elävät henkilöt
Monica Musonda

Monica Katebe Musonda on sambialainen elintarvikealan yrittäjä. Hän perusti Java Foods -nimisen yrityksen, jonka tavoitteena on tuottaa kohtuuhintaisia ravitsevia elintarvikkeita paikalllisista raaka-aineista eteläisen Afrikan markkinoille. Koulutukseltaan Musonda on juristi. Hänellä on 15 vuoden työkokemus asianajajajana, ja hän on toiminut johtotehtävissä ja hallituksen jäsenessä useissa yrityksissä. BBC valitsi Musondan vuonna 2022 sadan vaikutusvaltaisen ja innostavan naisen listalle 100 Women. == Lähteet == Luokka:Sambialaiset henkilöt Luokka:Syntymävuosi puuttuu